આ શૂટિંગમાં ક્રિસની સાથે મુખ્ય ભૂમિકામાં બાળ કલાકાર છે. આ કલાકાર પણ કોઇ જાણીતો ચહેરો જ છે પણ તેના નામની હજી સુધી પુષ્ટિ થઈ શકી નથી. ક્રિસ સાથે આગામી દિવસોમાં અહીં બોલિવૂડના બે ટેલેન્ટેડ એક્ટર્સ મનોજ બાજપેયી અને રણદીપ હુડા પણ શૂટિંગમાં જોડાશે. આ ફિલ્મમાં આ બંને એક્ટર્સની મહત્વની ભૂમિકા છે. મનોજ બાજપેયી અત્યારે ધર્મશાલામાં ફિલ્મ ફેસ્ટિવલમાં હાજરી આપી રહ્યો છે. એ પછી મનોજ અમદાવાદમાં આ યુનિટ સાથે જોડાશે. મનોજ બાજપેયી આ ફિલ્મમાં ડોનનું પાત્ર ભજવી રહ્યો છે કે જે ક્રિસ હેમ્સવર્થના પુત્રનું અપહરણ કરાવે છે.